CELEX: 62013CN0223
Language: lt
Date: 2013-04-25 00:00:00
Title: Byla C-223/13: 2013 m. balandžio 25 d. pareikštas ieškinys byloje Nyderlandų Karalystė prieš Europos Komisiją

29.6.2013   
            
            
               LT
            
            
               Europos Sąjungos oficialusis leidinys
            
            
               C 189/10
            
         2013 m. balandžio 25 d. pareikštas ieškinys byloje Nyderlandų Karalystė prieš Europos Komisiją
   
   (Byla C-223/13)
   2013/C 189/20
   Proceso kalba: olandų
   
      Šalys
   
   
      Ieškovė: Nyderlandų Karalystė, atstovaujama M.K. Bultermann ir J. Langer
   
      Atsakovė: Europos Komisija
   
      Ieškovės reikalavimai
   
   Ieškovė Teisingumo Teismo prašo:
   
               —
            
            
               visų pirma, pripažinti negaliojančiu 2013 m. vasario 1 d. Komisijos reglamentą (ES) Nr. 93/2013, kuriuo dėl savininkų užimtų būstų kainų indeksų nustatomos išsamios Tarybos reglamento (EB) Nr. 2494/95 dėl suderintų vartotojų kainų indeksų įgyvendinimo taisyklės (OL L 33, p. 14), jei Reglamento Nr. 93/2013 4 straipsnio 1 dalies nepavyks atskirti nuo likusių jo nuostatų,
            
         
               —
            
            
               nepatenkinus pirmojo reikalavimo, pripažinti negaliojančia Reglamento Nr. 93/2013 4 straipsnio 1 dalį,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
                
            
            
               Pirmasis ieškinio pagrindas:
               Reglamento Nr. 2494/95 (1) 5 straipsnio 3 dalies arba Teisingumo Teismo praktikos pažeidimas, nes pagal Reglamento Nr. 93/2013 4 straipsnio 1 dalį ne Komisija, kaip ES institucija, o Eurostatas paskirtas įstaiga, turinčia parengti teisiškai privalomą vadovą.
            
         
                
            
            
               Antrasis ieškinio pagrindas:
               SESV 338 straipsnio 1 dalies pažeidimas, nes Reglamento Nr. 93/2013 4 straipsnio 1 dalyje statistinei informacijai apibendrinti pasirinktas vadovas, o ne kuris nors iš SESV 288 straipsnyje nurodytų teisės aktų.
            
         
                
            
            
               Trečiasis ieškinio pagrindas:
               Reglamento Nr. 2494/95 5 straipsnio 3 dalies ir 14 straipsnio 3 dalies, vertinamų kartu su Sprendimo1999/468 (2) 5a straipsniu, pažeidimas, nes Reglamento Nr. 93/2013 4 straipsnio 1 dalyje įtvirtinta kita procedūra, nei pagal Reglamentą Nr. 2494/95 privaloma reguliavimo procedūrą su tikrinimu.
            
         
                
            
            
               Ketvirtasis ieškinio pagrindas:
               SESV 290 ir 291 straipsnių, vertinamų kartu su Reglamentu Nr. 182/2011 (3), pažeidimas, nes vadovo rengimui pasirinkta ne SESV 290 straipsnyje nurodyta procedūra ir ne viena iš Reglamente Nr. 182/2011 nurodytų procedūrų.
            
         
      (1)  OL L 257, 1995, p. 1; 2004 m. specialusis leidimas lietuvių k., 10 sk., 1 t., p. 39.
   
      (2)  1999 m. birželio 28 d. Tarybos sprendimas, nustatantis Komisijos naudojimosi jai suteiktais įgyvendinimo įgaliojimais tvarką (OL L 184, p. 23; 2004 m. specialusis leidimas lietuvių k., 1 sk., 3 t., p. 124).
   
      (3)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, p. 13).